burgasdotpro/wikipedia huggingface dataset:
Microsoft Windows Installer

Microsoft Windows Installer (celý názov je Windows Installer Service) je inštalačná služba pre inštaláciu a správu inštalačných balíčkov vo formáte MSI v prostredí Microsoft Windows.
Dejiny.
Táto inštalačná služba bola uvedená v roku 2000, kedy bola po prvýkrát použitá v produktoch Microsoft Windows 2000 a Microsoft Office 2000. Jej účelom bolo zjednodušiť a sprehľadniť proces inštalácie, ktorý sa týmto definoval v jednotnom formáte spoločnosti Microsoft.
Inštalačná služba sa potom stala povinnosťou každej firmy, ktorá chcela mať svoj produkt certifikovaný pre Windows (napr. logo Designed for Windows 2000).
Časom boli ponúknuté verzie Windows Installer pre staršie verzie systému Windows 95/98 a NT 4.0 a postupne sa integrovali do nových produktov (resp. bola do nich zahrnutá podpora balíčkov MSI)
Dejiny verzií.
.MSI a .MSP.
Súbor formátu .MSI tvorí inštalačný balíček pre systémy Microsoft Windows vo formáte Windows Installer.
Súbor sa môže tiež nazývať ako .MSP, ktorý slúži pre distribúciu opráv už inštalovaných produktov.
Vlastnosti.
Vlastnosťami Windows Installer, z ktorých niektoré viedli k dôvodu jeho vzniku sú:
Jednou z nových možností je funkcia rollback (návrat späť), ktorá umožňuje kedykoľvek prerušiť proces inštalácie a inštalačná služba vráti všetky zmeny do pôvodného stavu, čo vo vtedajšej dobe bol revolučný počin. Do vtedajšej doby bolo veľmi riskantné prerušovať proces inštalácie, pretože nedokončená inštalácia mohla ovplyvniť stabilitu systému (chybajúce súbory, záznamy v registroch odkazujúce na neexistujúce knižnice a pod.).
Súčasnosť.
V súčasnej dobe je Windows Installer vo verzii 4.5 (konkrétne celé číslo zostavenia je 3.1.4000.2435) a aj cez počiatočný odpor verejnosti je v dnešnej dobe súčasťou väčšiny inštalácií. Spoločnosti vyvíjajúce vlastné inštalačné riešenie sa prispôsobili a zahrnuli podporu Windows Installer do svojho prostredia.
Parco della Musica auditorium

Auditorium Parco della Musica je koncertná sála v Ríme, navrhnutá Renzom Pianom v architektonickej súťaži v roku 1994.
Okolnosti stavby.
Rímska filharmónia účinkovala do začiatku deväťdesiatich rokov v nevyhovujúcich a provizórnych priestoroch. Uznesenie z roku 1993 rozhodlo o vybudovaní novej koncertnej sály. Tá mala povzniesť mesto na jemu príslušnú európskou úroveň a vyjadrovať kultúrne zameranie Ríma. Inštrumentálna hudba mala nájsť svoje stále sídlo v ambicióznom komplexe s názvom Parco della Musica.
V roku 1995 sa začalo s výkopovými prácami, ktoré museli byť prerušené z dôvodu nájdenia vykopávok rímskej osady. Nasledujúce roky bolo nutné projekt upraviť. Roky trvajúci archeologický prieskum oddialil plánované ukončenie. Neplánovane narástli aj náklady. Aj vďaka sporom so stavebnými firmami sa rozpočet vyšplhal na 150 miliónov eur.
Posledná časť Parco della Musica bola otvorená pred Vianocami 21. decembra v roku 2002.
Lokalita.
V urbanistickom priestore je stavba citlivo zasadená do okolitého prostredia a stala sa dôležitým orientačným prvkom. Stavba bola postavená na dlho nevyužívanom pozemku, v areáli bývalého olympijského športoviska, v severnej časti mesta.
Koncept návrhu.
Svetoznámy taliansky architekt navrhol kompozíciu troch obrovských separovaných hál, pripomínajúcich chrobákov. Práve tvar objektov sa stal zaujímavým a pútavým. Ako inšpirácia sa uvádza lutnu. Archeológovia odkryli a v areáli aj vystavili cenné hudobné nástroje zo zbierky Santa Cecilia. Miestni obyvatelia dali stavbe prezývku skarabeus.
Olovené strechy reagujú na kupolovité stavby porozmiestňované v celom Ríme a zároveň slúžia na dokonalé zatienenie nežiaduceho signálu mobilných telefónov. 
Prepojeniu stavby s okolím pomáha zeleň. Tá obopína, skrášľuje a prepája celý priestor. Celkovo tri obrovské, priestoru dominujúce objekty sú situované okolo veľkého otvoreného amfiteátra s kapacitou približne 3000 divákov. Každá koncertná sála má jedinečný tvar odlišujúci sa výrazom, rozmermi a funkciou od ostatných. Všetky sa však dajú charakterizovať vysokou flexibilitou a všestrannosťou vnútorných priestorov. 
Kapacita jednotlivých sál:
Funkcia.
Trojica koncertných sál prioritne určených pre Rímsku filharmóniu (Accademia Nazionale di Santa Cecilia). Súčasťou objektu je aj päť skúšobní rôznych veľkostí a správna budova.
Zaujímavosti.
Za niekoľko rokov od otvorenia sa Parco della Musica stal jedným zo svetovo najnavštevovanejších hudobných zariadení. Ročne ho navštívi viac než jeden milión divákov. 
Adresa.
Viale Pietro de Coubertin 30, Rím, Taliansko
.NET Compact Framework

Microsoft .NET Compact Framework je jedna z verzií .NET Frameworku, ktorá je určená pre beh na mobilných zariadeniach, ako sú PDA, mobilné telefóny a set-top boxy. Túto technológiu podporuje aj herná konzola Xbox 360. 
Prvá verzia 1.0 RTM bola vydaná v druhej polovici roku 2002, zatiaľ posledná verzia 3.5 bola vydaná 25. januára 2008.
.NET Compact Framework používa niektoré zhodné knižnice tried ako klasický .NET Framework a tiež pár knižníc designovaných špeciálne pre mobilné zariadenia, ako je napr. Windows CE InputPanel.
Pre .NET Compact Framework je možné vytvárať aplikácie pomocov nástrojov Microsoft Visual Studio, v programovacích jazykoch C# alebo Visual Basic .NET.
EXE

EXE je prípona názvu počítačového súboru, ktorá označuje spustiteľný súbor – počítačový program. Toto označenie sa používa v operačných systémoch 
Formáty súboru EXE.
Existuje niekoľko hlavných formátov typu EXE
Muškárenie

Muškárenie je forma rybárčenia, ktorá spočíva v napodobení mušiek, ktorými sa živia ryby. Formou muškárenia je možné chytiť rôzne druhy rýb. Na slovenských riekach sa pomocou tohto typu rybárčenia chytajú lipne, pstruhy, aj iné druhý rýb ako jalec hlavatý a výnimočne sa môže dať oklamať aj malá hlavátka podunajská.
Podľa použitej techniky sa muškárenie rozdeľuje do nasledovných skupín:
Podľa miesta lovu sa rozlišuje:
Výbava na muškárenie.
Muškárenie je taký špecifický spôsob rybolovu, že muškársky prút, navijak a šnúru nemožno nahradiť ničím podobným z oblasti rybárstva.
Prút.
Muškársky prút je zväčša skladací a to z dvoch alebo viacerých častí. Sú aj teleskopické muškarské prúty, ale to len zriedka. Prút sa vyberá podľa typu šnúry, ktorá má tiež svoju stupnicu. Hlavné je, aby sa hodnota prúta zhodovala s hodnotou šnúry. To zaručí správnu akciu prútu. V minulosti sa prúty vyrábali zo štiepaného bambusu a tonkinu. Neskôr sa vyrábali zo sklených vlákien spevnených polyesterovými živicami. Dnes sa vyrábajú z grafitových vlákien spájaných zdokonalenými tmeliacimi živicami. Grafitové prúty sú oveľa ľahšie ako sklolaminátové, majú dokonalú akciu. Ich drobným nedostatkom je ich krehkosť.
Navijak.
Oproti klasickému navijaku má muškársky navijak iný spôsob navíjania šnúry. Pri muškárení sa navíja šnúra oveľa menej ako u klasického rybárčenia. Klasické muškárske navijaky majú jednoduchší princíp navíjania. Muškársky navijak má menej mechanických prevodov a preto má aj menej ložísk ako klasický navijak. Pri výbere navijaka treba zhodnotiť hmotnosť navijaka pre jeho dobré vyváženie s prútom. Existujú aj automatické muškárske navijaky, ich nevýhodou je vyššia hmotnosť, ale manipulácia so šnúrou je podstatne rýchlejšia. Uloženiu navijaka je prispôsobená rúčka muškárskeho prúta, to podmieňuje rozloženie ťažiska, ale aj bezproblémovú manipuláciu s muškárskou šnúrou.
Šnúra.
Pri muškárení sa používa šnúra preto, aby sme veľmi ľahké mušky dokázali hodiť do potrebnej vzdialenosti práve vďaka hmotnosti šnúry.. Šnúry sa vyrábajú v rôznych farebných vyhotoveniach, no najviac sa používajú vyhotovenia v rôznych odtieňoch zelenej, šedej, žltej, bielej, oranžovej a červenej farby. Šnúra je na konci zakončená muškárskym nadstavcom a náväzcom, tvoreným rybárskym vlascom z nylonu. Keďže ide o veľmi jemnú rybolovnú techniku, používajú sa rybárske vlasce o veľmi malých priemeroch. Ďalšou z vlastností muškárskej šnúry je jej hmotnosť, ktorá sa udáva v stupnici AFTMA. Jej stupnica sa pohybuje od 1 – 15. Je dôležité mať šnúru s rovnakým AFTMA, ako má prút..
Podľa tvaru sa muškárske šnúry delia na :
Podľa toho, ako sa šnúry správajú na vode, sa delia na :
Muškárenie na Slovensku.
Na Slovensku je viac rozšírene muškárenie na rieke ako na jazere. Je to dané výskytom riek a jazier na Slovensku. Rieky na Slovensku po ktorých je najväčší záujem na muškárenie sú napríklad:
Deb

deb je archív balíčkovacieho systému distribúcie Debian. Balíčky Debianu sa obyčajne používajú aj v derivátoch tejto distribúcie (Ubuntu atd…). Tieto balíčky obsahujú dva zagzipované alebo zabzipované tar archívy. Jeden z nich obsahuje kontrolné informácie a druhý inštalované dáta.
Ako balíčkovací systém sa obvykle používa dpkg alebo jeho nadstavba apt. Deb balíčky môžu byť skonvertované na ostatné formáty (napr. rpm) pomocou programu Alien.
Niektoré balíčky jadra Debianu sú dostupné ako udeb („mikro deb“) a obyčajne sa používajú na spúšťanie inštalácie Debianu. Napriek tomu, že tieto balíčky používajú koncovku „udeb“ a majú rovnakú štruktúru ako bežné deb balíčky, nie sú inštalovateľné na bežnom systéme.
Rei Kawakubová

Rei Kawakubová (; * 11. október 1942, Tokio, Japonsko) je japonská módna návrhárka – dizajnérka, zakladateľka značky Comme des Garçons. 
Životopis.
Nie je vyštudovanou dizajnérkou, ale študovala výtvarné umenie a literatúru na prestížnej univerzite Keio v Tokiu. Po ukončení štúdia pracovala v textílnej spoločnosti a v roku 1967 začala pôsobiť ako návrhárka na voľnej nohe.
V roku 1973 v Tokiu založila svoju vlastnú spoločnosť Comme des Garçons Co. Ltd a následne v roku 1975 otvorila svoj prvý butik v Tokiu. Začínala s dámskym oblečením a v roku 1978 pridala i pánsku kolekciu. O tri roky neskôr začala každú sezónu prezentovať svoje kolekcie v Paríži, kde si otvorila butik v roku 1982.
Comme des Garçons.
Comme des Garçons sa špecializuje na antimódne, strohé, niekedy dekonštruované kusy. Počas osemdesiatych rokov dvadsiateho storočia boli jej modely vyhotovené v čienrej, tmavo-šedej alebo bielej farbe. Látky boli často obtiahnuté na tele s rozstrapkanými nedokončenými okrajmi, spolu s dierkami a boli asymetrické tvary. Od konca osemdesiatych rokov sa jej paleta pomerne rozšírila.
Iné aktivity.
Rei má rada vklad v rôznych aspektoch jej práce, nevenuje sa len oblečeniu a doplnkom. Silne sa zaoberá grafickým dizajnom, reklamou a interiérmi obchodov, tvrdiac, že všetky tieto zložky sú súčasťou jednej vízie a sú neoddeliteľne prepojené. Jej obchod v Tokijskej štvrti Aojama je známy svojimi presklenými fasádami s modrými bodkami.
Začiatkom deväťdesiatych rokov vydávala vlastný dvakrát do roka vychádzajúci magazín Six (číslo šesť reprezentuje šiesty zmysel). Obsahoval len málo textu a pozostával hlavne z fotografií a obrázkov, ktoré považovala za inšpiratívne. V roku 1996 bola spolueditorom vysoko umeleckej publikácie Visionaire.
Je vcelku utiahutá a nie otvorená médiám. Skôr uprednostňuje, keď jej inovatíne výtvory hovoria za ňu.
Kawakuboová je členkou Chambre Syndicale du Prêt-à-Porter.
Deti v ohrození (House)

Deti v ohrození (anglicky: "Babies &amp; Bathwater") je osemnásta epizóda z prvej série seriálu Dr. House.
Dej.
Zhruba 40-ročná Naomi, ktorá je tehotná, pri riadení náhle podľahne mikrospánku. Potom čo zastaví ju k vystúpeniu vyzve policajt a krátko na to skolabuje. Houseovi sa sníva, že Voglerovi zdeľuje, že je vo štvrtom štádiu rakoviny. Chase robí ultrazvuk, aby zistil, či je dieťa v poriadku. Potom čo chce Naomi zjesť kúsok hrušky sa skoro udusí, pretože nemohla prehĺtať. Na vyšetrení CT začne spontánne rodiť. To sa Foremanovi a Chaseovi podarí našťastie zastaviť. Vogler zúri potom, čo House na prezentácii jeho nového lieku všetkým povedal, že nový liek je rovnaký ako ten starý, ibaže drahší, a tým porušil dohodu. Oznámil Houseovi, že očakáva jeho výpoveď a verejné ospravedlnenie. Po RTG sa zistí, že Naomi má rakovinu pľúc. Možnosťou je operácia, ktorú by však musel predchádzať cisársky rez, čo však nechce dopustiť Naomi, pretože nechce prísť o dieťa. Hlavným bodom zasadania správnej rady fakultnej nemocnice v Princeton-Plainsboro je Gregory House. Vogler pohrozil, že pokiaľ neodíde House, odíde on a jeho 100 miliónov dolárov. Housea však nemôže len tak vyhodiť, pretože má definitívu, tzn. že vyhodenie by sa musela schváliť celá správna rada. Dôjde k hlasovaniu, pri ktorom sa Housea ako jediný zastane Wilson. Ten je však vylúčený a hlasuje sa bez neho. House ide kvôli Naomi za Wilsonom, ktorý si však balí veci a Houseovi oznamuje jak hlasoval na správnej rade a že mu Vogler ponúkol rezignáciu, ktorú prijal. House pri rozhovore s Naomi zistí, že bola tehotná skôr a po rozhovore s ním súhlasí s operáciou. Tá je však ukončená Voglerom. Keď ho House stretne na chodbe, kričí naňho a Vogler mu oznámi, že ho večer vyhodí. Naomi prekoná pľúcnu embóliu a jej manžel musí rozhodnúť či zachrániť ju alebo nenarodené dieťa. Ten sa rozhoduje pre jej život. Pri operácii však príde ku krvácaniu do brušnej dutiny a tak dochádza k cisárskemu rezu. Dieťa však nedýcha. V tú istú chvíľu, keď dieťa prvýkrát vykríkne a nadýchne sa, Naomi umiera. Na zasadaní správnej rady sa hlasuje o zrušení definitívy Gregoryho Housea. Jediná proti je Cuddyová. Vogler sa pokúsi vylúčiť aj ju, ale Cuddyová prehovorí do duší členov správnej rady a odíde. Správna rada potom odmietne zbaviť definitívy Housea a Vogler tak i so svojimi peniazmi odchádza.
Microsoft Word

Microsoft Word je textový procesor od firmy Microsoft, ktorý je súčasťou kancelárskeho balíka Microsoft Office. 
Vývoj.
Jeho prvú verziu vytvoril v roku 1983 programátor Richard Brodie pre spoločnosť IBM (táto verzia bežala pod operačným systémom DOS). Nasledovala okrem iného verzia pre Macintosh (1984) a roku 1989 bol vytvorený prvý Word bežiaci pod OS Microsoft Windows.
DOS verzia (Word 3.00) si veľkú obľubu nezískala. Verzia pre Macintosh (Word 3.01), ktorá už neobsahovala toľko chýb, bola úspešnejšia. Bol to prvý textový editor, ktorý bol schopný zobraziť na obrazovke "kurzívu" a tučné písmo, čo však nestačilo na to, aby sa dostatočne veľa firiem rozhodlo vymeniť konkurenčné programy, napríklad WordPerfect, za Word.
Prvá verzia pre Windows 3.0 vznikla roku 1989 pod názvom Word 1.0. Tím Word zvíťazil nad WordPerfektom, ktorý verziu pre Windows nemal. Verzia Word 2.0 potom jeho pozíciu len upevnila.
Dnešná verzia tohto programu vie už oveľa viac než len spracovávať text; okrem iného v nich možno do dokumentov vkladať obrázky, tabuľky a grafy a pomocou panelu nástrojov Kreslenie možno vytvárať jednoduché grafické útvary. Makrá (napr. v jazyku Visual Basic) umožňujú automatizovať prácu (no prinášajú určité bezpečnostné riziká).
Súčasnosť.
Dnešnému trhu Microsoft Word jednoznačne dominuje a formát súborov s príponou .doc sa stal de facto štandardom, ktorý musí podporovať aj konkurenčné programy, ak chcú uspieť. V tom im ale do značnej miery bráni uzavretosť tohto formátu (jeho špecifikácie sú známe len Microsoftu); napriek tomu že podpora v konkurenčných programoch existuje, nie je celkom spoľahlivá. V dôsledku toho je tak tvorený tlak na zákazníkov, aby si kúpili MS Office, aj keď by im inak mohli úplne vyhovovať alternatívne kancelárske balíky (napr. OpenOffice). Zlepšenie tohto stavu sa očakáva s rozšírením otvorených formátov ODF a Office Open XML.
Deti (House)

Deti (anglicky: "Kids") je devätnásta epizóda z prvej série seriálu Dr. House.
Dej.
Mary, mladá 12-ročná pretekárska skokanka do vody je na pretekoch. Po jej skoku ale nikto netlieska, keďže počas neho skolaboval jeden z rozhodcov. Všetci prítomní musia ísť karantény, keďže bola u rozhodcu diagnostikovaná bakteriálna meningitída, ktorá je prenosná vzduchom. V karanténnej zóne je i nemocnica. Pri začiatku epizódy navštívi House Cameronovú, aby jej povedal, že Vogler už v správnej rade nemocnice nie je a že sa môže vrátiť. Tá to však odmietne. Po prvotnom vyšetrení Mary si House myslí, že nemá meningitídu a tak ju nechá vyšetriť. Foreman jej urobí lumbálnu punkciu. Keďže sú ale z dôvodu veľkého množstva pacientov kvôli epidémii všetky izby aj sály plné, musí ju urobiť na chodbe. 
House sa mstí Chaseovi za to, že naňho donášal Voglerovi, a tak robí tu najnezaujímavejšiu prácu. U Mary sa vyskytujú ďalšie symptómy, a to krvácanie z očí a úst. Následne je urobené vyšetrenie tráviaceho traktu. Urobený bol aj odber kostnej drene, ale keďže je všade plno, Foreman ho musel urobiť na patológii. Z tohoto vyšetrenia sa zistí, že Mary nemá rakovinu. Následne prekoná epileptický záchvat a po vyšetrení ultrazvukom Foreman zistí, že Mary krváca do spánkového laloku. Cuddyová zoženie sálu na operáciu, ktorá Mary zachráni život. House nakoniec zisťuje, že je Mary tehotná, a že práve tehotenstvo je príčinou všetkých komplikácií. Podstúpi potrat, ktorý všetky problémy vyrieši. Ku koncu epizódy House znova navštívi Cameronovú s prosbou, aby sa vrátila späť. Tá nakoniec súhlasí pod podmienkou, že s ňou pôjde House na rande.
Podpňovka obyčajná

 Podpňovka obyčajná ("Armillaria mellea") je huba z čeľade "Physalacriaceae", parazit stromov.
Rastie na listnatých stromoch, ktoré poškodzuje. Keď hostiteľ odumrie, podpňovka prejde na saprofytizmus a rozkladá jeho kmeň a korene. Rastie v trsoch, plodnice niekedy obsahujú čiastkovú plachtičku. Je význačná blanitým prsteňom, ktorý ju odlišuje od iných druhov tohto rodu. Klobúk má žltavú až žltozelenú alebo olivovo hnedú či olivovo šedú farbu. V strednej časti klobúka sa nachádzajú šupiny, ktoré sú viditeľné len pri zväčšení (pod lupou). Výtrusy sú svetlé. 
Druh je veľmi variabilný v morfológii aj v ekológii a pod druhovým menom podpňovka obyčajná je pravdepodobne zahrnutých viacero samostatných druhov.
Podpňovka obyčajná je jedlá, ale zbierajú sa len klobúky bez hlúbikov, ktoré sú príliš tvrdé. Za surova a nedostatočne uvarená (usmažená) môže spôsobiť vážne tráviace ťažkosti.
Štadión Antona Malatinského

Štadión Antona Malatinského (známy aj ako City Arena) je futbalový štadión v Trnave. Je domácim štadiónom klubu FC Spartak Trnava a zároveň reprezentácie Slovenska. Vlastníkom štadióna je mesto Trnava. Štadión má prenajatý na obdobie 30 rokov spoločnosť City-Arena, a.s. Má kapacitu 19 460 miest a spĺňa kritériá UEFA kategórie 4. V rokoch 2013 - 2015 prešiel štadión rekonštrukciou a pribudlo k nemu nákupné centrum. Je druhým najväčším štadiónom na Slovensku. Hrávajú sa na ňom medzištátne zápasy .
Štadión je od 14. januára 1998 pomenovaný po Antonovi Malatinskom, bývalom hráčovi a trénerovi Spartaka, ktorý priviedol mužstvo k trom titulom majstrov Československa. V roku 2016 odhalili tejto osobnosti pri štadióne bronzovú sochu . V rokoch 2013 - 2015 sa uskutočnila rozsiahla rekonštrukcia štadióna, ktorý sa po jej ukončení stal najmodernejším a najväčším na Slovensku. Slávnostné otvorenie sa konalo 22. augusta 2015, najskôr odohrali exhibičný zápas legendy Spartaka Trnava a Ajaxu Amsterdam s výsledkom 2:4. Prvý gól na novom štadióne strelil Richard Witschge, bývalý hráč Ajaxu a FC Barcelona, za „old boys“ Spartaka bol prvým úspešným strelcom Ľubomír Luhový . Po zápase legiend sa predstavili A-mužstvá Spartaka a brazílskeho klubu Atlético Paranaense (0:2).
Medzištátne zápasy.
Reprezentácia odohrala v Trnave jediný zápas, 27. apríla 1988 v priateľskom stretnutí s mužstvom remizovala 1:1 . 
Reprezentanti sa prvý krát predstavili trnavskému publiku 24. apríla 1996 v priateľskom zápase s (0:0). Prvé víťazstvo zaznamenalo národné mužstvo 29. apríla 1997 nad (3:1), autorom prvého gólu reprezentácie na štadióne bol Július Šimon, v tom čase hráč domáceho Spartaka.
Po rekonštrukcii v roku 2015 sa stal Štadión Antona Malatinského domovským stánkom reprezentácie, v novej aréne odohrala všetky zápasy kvalifikácie o postup MS 2018. Po nešťastnej prehre 0:1 s , postupne zdolali (3:0), (4:0), (1:0) a (3:0). V roku 2018 odohrali reprezentanti dve stretnutia prvého ročníka Ligy národov s (1:2) a (4:1). 6. septembra 2019 sa v Trnave predstavili vicemajstri sveta 2018 reprezentanti , s ktorými Slovensko prehralo vysoko 0:4, čo je najvyššia prehra národného mužstva na trnavskom štadióne. Aj po otvorení Národného futbalového štadióna hráva reprezentácia niektoré medzištátne zápasy na Štadióne Antona Malatinského.
V roku 2000 bola Trnava spoluorganizátorom ME hráčov do 21 rokov, na štadióne odohrali tri zápasy skupiny A.
Rekordné návštevy a zaujímavosti.
Najviac divákov tradične chodí na derby Trnava-Slovan, v československej lige bola najvyššia návšteva 28.000 divákov na zápase odvekých rivalov v sezóne 1972/73, v samostatnej slovenskej lige je rekordnou návštevou 24.850 divákov zo sezóny 1994/95 .
Ivica Kostelić

Ivica Kostelić (* 23. november 1979, Záhreb, Chorvátsko) je chorvátsky lyžiar. Svoje prvé preteky vo Svetovom pohári vyhral 25. novembra 2001. Celkovo vyhral Kostelić 9 pretekov Svetového pohára. Špecializuje sa najmä na točivé disciplíny, slalom a obrovský slalom. Jeho sestra Janica bola tiež úspešná zjazdová lyžiarka.
Kurt Diemberger

Kurt Diemberger (* 16. marec 1932, Villach, Rakúsko) je rakúsky horolezec, filmár, fotograf a publicista, ktorý uskutočnil sedem výstupov na šesť osemtisícoviek, pričom na dvoch - Broad Peak a Dhaulágirí - bol medzi úplne prvými. Priekopník alpského štýlu a lezenia bez kyslíkových prístrojov v Himalájach.
Lezenie.
V Alpách sa v r. 1956 sa zúčastnil prvovýstupu na Königspitze a potom s W. Stefanom preliezol tri veľké severné steny - Eiger, Matterhorn a Walkerov pilier na Grandes Jorasses. V r. 1957 sa zúčastnil prvého výstupu na Broad Peak a onedlho bol na Čogolise posledným človekom, ktorý videl H. Buhla živého pred jeho pádom. O tri roky bol tiež členom prvého úspešného družstva na Dhaulágirí. Neskôr, v zrelom veku, začal zdolávať osemtisícovky normálkami. 
V roku 1986 so svojou dlhoročnou družkou Julie Tullis vystúpil na K2, pár týždňov po J. Rakoncajovi. Lenže na zostupe mali najprv dlhý pád, bivak vonku a potom ich búrka na 5 dní v 8000 m uväznila vo dvoch stanoch s ďalšími piatimi lezcami. Julie Tullis zomrela v spánku vyčerpaním. Keď sa vyčasilo, dolu dokázali zísť len dvaja. O tejto dráme napísal jednu zo svojich kníh: "K2 - Sen a osud".
Úspešné boli jeho filmy o lezení v najvyšších veľhorách - K2, Everest, Broad Peak, ... Za dokument o prvom pokuse vyliezť východnou stenou na Mount Everest získal cenu Emmy. V 80. rokoch bol na expedíciách v čínskej provincii Xinjiang.
.ae

.ae je internetová národná doména najvyššej úrovne pre štát Spojené arabské emiráty.
.ac

.ac je internetová národná doména najvyššej úrovne pre ostrov Ascension.
Je administrovaná NIC.AC s pomocou organizácie "Internet Computer Bureau" založenej v Spojenom kráľovstve.
Registrácia tejto domény je otvorená každému.
.ad

.ad je internetová národná doména najvyššej úrovne pre Andorru (podľa ). Doménu spravuje "Servei de Telecommunications d'Andorra".
.af

.af je internetová národná doména najvyššej úrovne pre štát alebo územie Afganistanu.
Skarabeus posvätný

Skarabeus posvätný alebo staršie valihnoj posvätný alebo ľudovo skarabeus () je druh chrobáka z čeľade skarabeusovité, známy najmä ako staroegyptský posvätný chrobák.
Egypt.
Skarabeus bol v Egypte posvätný chrobák poctievaný ako boh Slnka. Starí Egypťania ako jediný národ vyzdvihli tohto chrobáka medzi bohov. Skarabeus (po egyptsky „Cheprer“) je veľmi blízke slovu „cheper“, ktorého znak v hieroglyfoch znamená „stať sa, byť, transformovať sa“. Tento chrobák si urobí malú guľku z výlučkov cicavcov a do nej znáša vajíčka. Keď sa vyliahnu larvy, kŕmia sa z jej obsahu. Takéto správanie Egypťania chápali ako kozmický symbol. Keďže guľka z výlučkov bola rovnako guľatá ako slnečná guľa na obzore, obidve ich stotožnili.
.ag

.ag je internetová národná doména najvyššej úrovne pre štát Antigua a Barbuda.
Letiskový terminál

Letiskový terminál alebo (letisková) výpravná budova alebo (letisková) odbavovacia budova je hlavný prvok zastavovacieho priestoru letiska. Je to objekt pre leteckých cestujúcich a verejnosť, ktorý obsahuje zariadenia na odbavovací proces a ďalšie služby pre pohodlie cestujúcich. Slúži na prestup cestujúcich a ich batožiny z pozemných dopravných prostriedkov do lietadiel a z jedného lietadla do druhého. 
Jedna z najdôležitejších zásad navrhovania je nekrižovanie prevádzok - tok cestujúcich i batožiny by mal byť jasný a bezkolízny. Komunikácie krátke, priame, jednosmerné.
.ai

.ai je internetová národná doména najvyššej úrovne pre štát Anguilla.
.al

.al je internetová národná doména najvyššej úrovne pre štát Albánsko.
.cs

.cs bola internetová národná doména najvyššej úrovne pre Česko-Slovensko.
Po rozdelení Česko-Slovenska v roku 1993 boli dvom vzniknutým štátom, Česku a Slovensku, pridelené domény .cz a .sk. Následne bola v januári roku 1995 zrušená pôvodná ccTLD .cs.
.cs bola najpoužívanejšou doménou, ktorá bola určená na vymazanie. Štatistiky RIPE ukázali, že ešte v júni roku 1994, kedy už veľká časť stránok prešla na .cz alebo .sk, existovalo s doménou .cs 2 300 webových stránok.
Od júla 2003 bol CS kód ISO 3166-1 vyčlenený pre Srbsko a Čiernu Horu, takže doména by vtedy mohla byť teoreticky pridelená tejto krajine, vtedy však používali spoločne ccTLD .yu a zostalo to tak až do roku 2006 kedy Čierna Hora vyhlásila nezávislosť od Srbska a boli vytvorené nové domény pre tieto krajiny .rs a .me.
Odbavovacia budova

Odbavovacia budova alebo výpravná budova môže byť:
Skarabeus

Skarabeus môže byť:
.am

.am je internetová národná doména najvyššej úrovne pre Arménsko.
(One Glance Is) Holy

(One Glance Is) Holy je dvadsiaty deviaty singel britského multiinštrumentalistu Mika Oldfielda. Bol vydaný na jeseň 1989 len v Nemecku.
Singel pochádza z Oldfieldovho albumu "Earth Moving", na ktorom sa nachádza pesnička „Holy“ (spev Adrian Belew). Jej rôzne upravené verzie vyšli pod názvom „(One Glance Is) Holy“ ako singel. Štandardný, sedem-palcový singel obsahuje dve verzie piesne s dodatkami „Single Remix“ a „Singl Edit“. V dvanásť-palcovom variante sa potom navyše vyskytujú „Hard and Holy Mix“ a čisto inštrumentálna „Holy Groove Instrumental“.
Aiola island

Aiola Island je jednou zo stavieb tvoriacich vrstvu moderných budov 21.storočia v centre Grazu.
Základné údaje.
• Architekt: Vito Hannibal Acconci, Purpur&lt;br&gt;
• Adresa: Mur 1, Graz, Rakúsko&lt;br&gt;
• Realizácia: 1999 až 2003&lt;br&gt;
• Funkcia: kaviareň, open-air divadelná scéna, detské ihrisko&lt;br&gt;
Návrh a výstavba.
Punkenhoferom (Art &amp; Idea), rodákom z Grazu&lt;br&gt;
Povolenie takejto netradičnej stavby samozrejme sprevádzalo mnoho problémov a výnimiek, už len pre jej nezvyklú polohu v strede rieky (čím podliehala riečnemu zákonu).&lt;br&gt;
Výstavba hlavnej konštrukcie prebehla v továrni, na konečné miesto bola dopravená loďou.&lt;br&gt;
Pôvodne malo ísť o dočasnú inštaláciu, ale pre jej veľký úspech bolo rozhodnuté, že bude ponechaná natrvalo.&lt;br&gt;
Popis.
V pôvodnom dizajne mal byť ostrov čistou solitérnou hmotou na hladine rieky. Prepojenie s okolím bolo navrhované prostredníctvom podzemných tunelov. Toto riešenie sa však ukázalo ako príliš náročné a bolo nahradené mostami. Tie rešpektujú hlavnú os ostrova, vytvárajú nový peší ťah, zapájajú ho do ‘korzovacieho’ priestoru, spájajú ho s mestom.
Kompozične je tvar daný dvoma do seba sa vlievajúcimi misami (lastúrami), je plynulým, otvára sa k oblohe (využité pre open-air scénu). Silnou komp.zložkou je delenie fasády, ktoré je podstatnou zložkou dynamického vyplinutia celej kompozície. Moiré hra fasády – plynulý prechod od polopriehľadnosti (pri priamom kolmom pohľade na plochu), až po lesklú plnosť (pri zmenšení uhlu medzi kolmicou na fasádu a pohľadom pozorovateľa).
Budova nepôsobí tak agresívne, ako neďaleký Kunsthaus(Spacelab Cook-Fournier), je decentnou skulptúrou, s ľudskou mierkou a príťažlivou náplňou.
Patina

Patina je jemná vrstva na povrchu kovu, ktorá vzniká oxidáciou na vzduchu, alebo to môže byť aj na povrchu drevených povrchov vzniknutých používaním a ošúchavaním. Je to vrstva opotrebenia povrchu nejakého predmetu. Patina vzniká aj zanášaním a ukladaním špiny iných častí na povrchu. Patina na kove je zlúčenina rôznych chemických zlúčenín a oxidov, vznikajúcich počas vystavenia poveternostným vplyvom. Patina tiež poukazuje na zmeny akosti materiálu , ktoré vyplývajú z používania určitého predmetu.
Patina obmedzuje prístup k odkrytým miestam. Hlavná výhoda patiny na bronzových povrchoch je, že skorodovaná časť zabraňuje ďalšej korózii a tak vzniká ochranný film na povrchu. Takto prirodzene skorodovaný povrch je odolný aj proti mechanickému namáhaniu a neopadá. Chemický proces nanášania patiny sa volá patinovanie.
Zelený povrch, ktorý je viditeľný na medi a bronze sa volá medienková patina, a je to zoxidovaná vrstva medi, teda uhličitan medný. Zelená akosť textúry povrchu je vytvorená pomalou chemickou reakciou medi , produkujúcou jednoduché uhličitany. Túto metódu možno použiť na medených povrchoch, alebo na zliatinách obsahujúcich meď, ako napríklad bronz a mosadz.
Aplikovanie patiny.
Umelci a kováči často úmyselne pridávajú patinu ako časť originálneho dizajnu a dekorácie nábytku, aby navodili dojem staroby na nových predmetoch. Široký výber chemických produktov, dáva možnosť výroby patiny. Často sú používané hlavne umelcami na povrchovú úpravu pre ich farebné podanie. Vystavenie chloridom sa sfarbuje do zelena a napríklad sírne zložky sfarbujú do hneda. Pre urýchlenie patinácie sa predmety vystavujú teplu. Farebný rozsah od pieskovcovej žltej k tmavej modrej, červenej a čiernej, niektorí ľudia vylepšujú leskom, ktorý dodá povrchu hĺbku.
Význam.
Okrem estetického výrazu a praktickej hodnoty patiny, sú experti, ktorý tvrdia že objekt má hodnotu s nepoškodenou patinou, lebo je to súčasť starnutia a tým je to dôkaz historickej hodnoty.
Dom zo slamy

Dom zo slamy je stavebné dielo, na ktorého výstavbu stien sa použili slamené balíky, alebo iné formy produktov zo slamy. Pri tomto spôsobe výstavby sa používajú lokálne, alebo regionálne zdroje stavebného materiálu drevo, slama, hlina, trstina. Výstavba domu na tento spôsob je oveľa prácnejšia, ale výrazne šetrí náklady na materiál. V Európe sa toho času domy zo slamy tešia čaraz väčšej obľube.
V minulosti sa slama využívala ako stavebný materiál, v súčasnosti to tak už nie je. V iných krajinách Európskej únie a v Amerike sa slama používala viac a ešte i dnes stoja domy zo slamy, ktoré boli postavené pred sto a viac rokmi. Slama je vedľajší produkt poľnohospodárskej výroby. Slamu je dôležité stlačiť a spracovať po zbere do tvaru balíka – veľkých tehál. Dôležité je, aby slama bola suchá – vysušená a najlepšie je, ak určitý čas pred zberom slamy neprší. Ražná slama je na tento účel najvhodnejšia. Balíky slamy sa používajú ako výplň drevenej rámovej konštrukcie, alebo ako samonosné. V prípade, že sa použijú ako výplň rámovej konštrukcie – bude šírka steny , v prípade, že sú samonosné, ukladajú sa ležato, hrúbka steny býva okolo . Steny je potrebné čo najviac chrániť pred vlhkosťou a dažďom, napríklad aj tým, že strecha bude mať určitý presah.
Tepelno – izolačné vlastnosti steny zo slamy sa však blížia k parametrom nízkoenergetického domu (hrúbka slamenej tehly je , čo je približne toľko ako 20 –  minerálnej vlny alebo polystyrénu), nehovoriac o prírodnom pôvode slamy, ktorý bude prednosťou pri bývaní v ňom a aj pri recyklácii takéhoto domu. Najvhodnejšia omietka (kvôli jej schopnosti odvádzať vlhkosť) je hlinená, prípadne vápenná z vonkajšej strany. Cement nepoužívame, pretože cement nedokáže odviesť vlhkosť zo steny. Niekedy je možné použiť aj drevený obklad s prevetrávajúcou medzerou. Balíky sa väčšinou spájajú oceľovými tyčovými prvkami v zvislom a vodorovnom smere. Môžu sa spájať hlinenou maltou. Na používanie parozábrany sú rôzne názory. Jeden z nich hovorí o efekte igelitového sáčku, iné názory hovoria, že nie je nutné vytvoriť parozábranu. Profesionálne domy v Európskej únii sa stavajú bez nej, majú podmienky stanovené normou. Dom z hliny a slamy je aj veľmi lacný (závisí od dokonalosti technického prevedenia) a taktiež náklady na vykurovanie sú nízke. V lete poskytne dom príjemný chládok. Na území Slovenska sa stavali zo slamy iba hospodárske stavby a garáže. Na Slovensku môžeme pozorovať prvé náznaky stavby slamených domov.
Uhličitan draselný

Uhličitan draselný K2CO3, triviálnym názvom potaš, alebo salajka, je soľ kyseliny uhličitej.
Je to tuhá látka, termicky stála a dobre rozpustná vo vode. Vodný roztok je zásaditý, lebo uhličitanový anión hydrolyzuje.
Používa sa prevažne pri výrobe skla, v textilnom a papierenskom priemysle, v poľnohospodárstve ako umelé hnojivo alebo aj na prípravu silného jedu kyanidu draselného. Taktiež sa využíva aj v organickej syntéze či pri rýchlych neutralizáciách, ak sa nesmie použiť príliš bázické prostredie.
Výroba.
Vyrába sa reakciou hydroxidu draselného s oxidom uhličitým.
V prvotnej fáze prebieha elektrolýza chloridu draselného za vzniku hydroxidu draselného, vodíku a chlóru. Vzniknutý hydroxid draselný sa následne sýti oxidom uhličitým. Reakciou hydroxidu draselného a oxidu uhličitého vzniká uhličitan draselný.
Demänovka (likér)

Demänovka je slovenský horký bylinný likér, ktorý vznikol v 60. rokoch a vyrába ho spoločnosť St. Nicolaus.
Horký bylinný likér sa vyrába v troch variantoch: Demänovka sladká s obsahom alkoholu 33 %, Demänovka horká s obsahom alkoholu 38 % a Demänovka Brusnica s obsahom alkoholu 33 %. Výroba Demänovky je pravou školou trpezlivosti. Najmenej dvojtýždňové lúhovanie bylín v jemnom obilnom liehu vlastnej výroby vystrieda trojmesačné dozrievanie vylúhovaného macerátu. Ďalšie tri mesiace si potom musí v pokoji odležať hotová liehovina, aby získala charakteristický zaoblený a jemný charakter.
Viktor Dyk

Viktor Dyk (* 31. december 1877, Pšovka u Mělníka – † 14. máj 1931, Lopud, Chorvátsko) bol významný český básnik, prozaik, dramatik, publicista a nacionalistický politik, jeden z predstaviteľov tzv. generácie anarchistických buričov.
Životopis.
Narodil sa v Pšovce pri Mělníku. Navštevoval gymnázium v Žitnej ulici v Prahe, kde bol jedným z jeho učiteľov Alois Jirásek. Potom vyštudoval Právnickú fakultu Karlovej univerzity. Po celý život však pôsobil ako novinár a spisovateľ.
Od roku 1907 až do svojej smrti spolupracoval na redigovaní časopisu "Lumír". V rokoch 1910 – 1914 redigoval tiež časopis "Samostatnost".
Počas prvej svetovej vojny sa zúčastnil protirakúskeho odboja a bol väznený kvôli svojej literárnej činnosti (1916 – 1917) vo Viedni. Od roku 1918 bol redaktorom "Národních listů".
Dykova politická činnosť začala v roku 1911, keď sa stal členom Štátnoprávnej pokrokovej strany a neúspešne za túto stranu kandidoval vo vinohradskom volebnom obvode do Ríšskej rady. V roku 1918 sa podieľal na založení Československé národní demokracie. V roku 1920 za túto stranu získal kreslo v Národnom zhromaždení a v roku 1925 v senáte. Mandát obhájil v roku 1929. V senáte zotrval do svojej smrti v roku 1931, nahradil ho Jan Kapras.
Bol pravicovo a nacionalisticky orientovaný. Patril medzi najvýraznejších prvorepublikových odporcov tzv. politiky Hradu, a predovšetkým jej tvorcov T. G. Masaryka a Edvarda Beneša. Príležitostne písal do časopisu "Vlajka". 
V roku 1928 sa po dvadsaťsedemročnej známosti oženil so spisovateľkou a novinárkou Zdenkou Háskovou.
Bol vášnivým a uznávaným šachistom, členom Českého spolku šachovního. Jeho blízkym priateľom bol prvý český veľmajster Oldřich Duras, ktorému venoval niekoľko básní, vrátane jednej, ktorú napísal v nemčine. Niekoľko záznamov Dykových partií (oi. práve s Durasom a s Richardom Rétim) sa dochovalo a sú dostupné i na internete.
Zomrel na srdcový infarkt pri kúpaní v Jadranskom mori v blízkosti juhoslovanského ostrova Lopud.
Je pochovaný v Prahe na Olšanských hřbitovech.
Dielo.
Poézia.
Nasledujúce štyri zbierky patria do tzv. vojnovej tetralógie, ktorej hlavnou myšlienkou je národná (štátna) samostatnosť. Dyk sa nechal inšpirovať 1. svetovou vojnou. Vyzýva k odvahe. Vyjadruje tiež obavy o osud národa a varuje pred zradou.
Øre

Øre je stotina nórskej koruny, dánskej koruny, švédskej koruny a islandskej koruny. Øre je nórsky a dánsky pravopis, švédsky pravopis je öre, vo faerčine oyra a v islandčine eyrir.
Islandská koruna

Islandská koruna je zákonné platidlo ostrovného štátu Island. Názov koruna je rovnaký pre väčšinu mien severských štátov (nórska koruna, dánska koruna, švédska koruna), ku ktorým sa ráta aj Island. ISO 4217 islandskej koruny je ISK. Jedna stotina koruny sa nazýva "eyrir" (množné číslo "aurar").
História.
Island bol až do roku 1918 súčasťou Dánskeho kráľovstva. Dánska koruna začala na Islande platiť v roku 1874. V roku 1885 sa začala raziť "islandská" koruna, ktorá bola len variantom dánskej koruny (podobná situácia je dnes medzi faerskou a dánskou korunou). Medzi rokmi 1873 a 1914 bola medzi Dánskom (Island bol jej súčasťou) a Švédskom (ktoré bolo v únií s Norskom) Škandinávska menová únia. V tomto období sa vo všetkých spomínaných štátoch platilo jednotnou menou - "korunou". Po rozpadu únie začal každý štát používať vlastnú menu odvodenú od zaniknutej spoločnej. Island vydal svoje prvé vlastné mince a bankovky v roku 1922. V roku 1981 vykonala islandská národná banka menovú reformu, kedy sa zo sto „starých“ korún stala jedna „nová“ koruna.
Mince a bankovky.
Mince.
Mince islandskej koruny majú hodnoty:
Bankovky.
Bankovky majú hodnoty:
EPS

EPS môže byť:
Prečerpávacia vodná elektráreň

Prečerpávacia vodná elektráreň je vodná elektráreň, ktorá v čase energetickej špičky elektrickú energiu vyrába a v čase, keď je elektrickej energie prebytok, elektrickú energiu spotrebúva.
Prečerpávacia vodná elektráreň poskytuje najmä podporné služby pre elektrizačnú sústavu. 
Tento špeciálny typ vodnej elektrárne nepracuje podľa denného diagramu zaťaženia, to znamená že dispečing neráta s pravidelnou dodávkou jej inštalovaného výkonu do siete. Elektráreň pracuje len pri požiadavke z dispečingu. Slúži ako rýchlo štartujúca rezerva a je schopná nabehnúť na plný výkon v priebehu 1 – 2 minút. Zároveň sa kvôli schopnosti naštartovať iba s pomocou vlastného dieselagregátu bez potreby privádzať napätie z iného zdroja používa v procese tzv. štartu z tmy.
Princíp vodnej elektrárne je založený na prečerpávaní vody do hornej nádrže v čase, keď je energie v sieti dostatok alebo prebytok (večer). A v čase nedostatku elektrickej energie je voda spustená cez turbíny do spodnej nádrže.
Prečerpávacie vodné elektrárne na Slovensku.
Zdroj:
.an

.an je internetová národná doména najvyššej úrovne pre Holandské Antily (podľa ).
.ao

.ao je internetová národná doména najvyššej úrovne pre štát Angola.
.aq

.aq je internetová národná doména najvyššej úrovne pre Antarktídu.
.ar

.ar je internetová národná doména najvyššej úrovne pre štát Argentína.
.as

.as je internetová národná doména najvyššej úrovne pre Americkú Samou.
.at

.at je internetová národná doména najvyššej úrovne pre Rakúsko (podľa ), je spravovaná NIC.AT.
.at je rozdelená na nasledujúce poddomény:
.au

.au je národná doména najvyššej úrovne v Austrálii.
Nie je možné registrovať priamo domény druhej úrovne (napr. "firma.au"), podobné obmedzenie majú aj niektoré iné krajiny (napr. Spojené kráľovstvo - .uk a Nový Zéland - .nz).
Historické domény druhej úrovne.
Tieto domény existujú z historických dôvodov, ale nové registrácie sa neprijímajú:
Iné Austrálske domény.
.au nie je jediná doména najvyššej úrovne pridelená Austrálii. Niektoré austrálske teritória majú z historických dôvodov domény najvyššej úrovne:
Niektoré z týchto domén sa používajú pre účely, ktoré nesúvisia s geografickou polohou:
.aw

.aw je internetová národná doména najvyššej úrovne pre ostrov Aruba.
Registrovať možno priamo na druhej úrovni, k dispozícii je aj doména pre komerčné webové stránky .com.aw.
.ax

.ax je internetová národná doména najvyššej úrovne pre Ålandy.
17. januára 2006 schválil fínsky parlament zmenu zákona o fínskych doménach a pridal doménu .ax. Počas nasledujúcich troch rokoch bude doména .aland.fi postupne rušená a ďalšie registrácie z Åland budú prebiehať pod novou ccTLD. Všetci zostávajúci vlastníci domén obdržia k doméne .aland.fi tiež doménu pod .ax.
9. júna 2006 pridelila ICANN doménu alandskému parlamentu .
.az

.az je internetová národná doména najvyššej úrovne pre Azerbajdžan.
Existujú zaregistrované domény 2.úrovne, napr.: .com.az, .net.az, .int.az, .gov.az, .org.az, .edu.az, .info.az, .pp.az, .mil.az, .name.az a .biz.az.
Robert Maillart

Robert Maillart (* 6. február 1872, Bern, Švajčiarsko – † 5. apríl 1940, Ženeva) bol švajčiarsky stavebný inžinier a podnikateľ. S využitím železobetónu ako nového stavebného materiálu vytvoril začiatkom 20. storočia veľa oblúkových betónových mostov a veľkorozponových bezprievlakových hríbových stropov, ktoré udávali ďalší smer vo vývoji inžinierskych konštrukcií.
Životopis.
V roku 1889 maturoval na gymnáziu v rodnom meste. Potom začal štúdium stavebného inžinierstva na Polytechnike v Zürichu, dnešné ETH Zürich, ktoré v roku 1894 úspešne ukončil.
Jeho prvá pracovná zastávka bola v inžinierskej kancelárii "Pümpin &amp; Herzog" v Berne, následne bol v rokoch 1897 až 1899 zamestnaný na stavebnom úrade mesta Zürich. Od roku 1899 do 1902 pracoval v projektantskej kancelárii "Froté &amp; Westermann", ktorá bola špecialistom na železobetónové konštrukcie a navrhla okrem iného aj most v Zuoz. 
V roku 1902 založil Robert Maillart s partnermi stavebnú firmu "Maillart &amp; Cie" a postavil okrem iného Tavanaský most cez rieku Inn. V pozemnom staviteľstve vyvinul bezprievlakový hríbový strop, na ktorý v roku 1908 získal patent. Vďaka tomu dostal veľké množstvo zákaziek na skladové a priemyselné objekty v Švajčiarsku a po celej Európe. Maillarta prekvapila v roku 1914 prvá svetová vojna, ktorá vypukla práve počas jeho pracovnej cesty v Rige. Až koncom roka 1918 sa mohol vrátiť späť do Švajčiarska, kde ale medzičasom prestal existovať akýkoľvek stavebný priemysel.
Začiatkom nasledujúceho roka založil projektantskú kanceláriu, ktorá je činná pod rovnakým menom až dodnes. Po ťažkých začiatkoch navrhol od roku 1925 množstvo mostov vo Švajčiarsku, čo mu umožnilo založenie pobočiek v Berne a Zürichu.
Maillartove mosty, ako najvýraznejší odkaz jeho projektantského diela, sa vyznačujú vynikajúcim architektonickým stvárnením, zreteľne rešpektujúcim okolité prírodné prostredie a sú charakteristické dôrazným zohľadnením a optimálnym využitím železobetónových nosných elementov. Tieto mosty boli okrem iného navrhované tak, aby bola podporná konštrukcia oblúku počas výstavby čo najľahšia. Spomedzi Maillartových technicky a esteticky skvostných mostov sa najslávnejším stal 90 metrov dlhý oblúkový most Salginatobel v Schiers z roku 1930. Tento most bol neskôr americkým spolkom inžinierov vyhlásený za „Svetový monument“.
V roku 1937 sa stal čestným členom Royal Institute of British Architects a o tri roky neskôr vo veku 68 rokov Maillart zomrel v Ženeve.
Plazmová lampa

Plazmová lampa je druh dekoratívneho osvetľovacieho telesa. Ide o sklenenú guľu plnenú inertným plynom (napr. argónom). 
Tlak plynu je nízky, v komerčne vyrábaných plazmových lampách sa pohybuje okolo jednej stotiny atmosféry. Uprostred sa nachádza kovová elektróda pripojená na vysokonapäťový transformátor pracujúci so striedavým prúdom. Po zapnutí vzniká v plyne mnohonásobný výboj medzi elektródou a skleneným povrchom.
Priložený adaptér prevádza striedavé napätie 230 V na bezpečné jednosmerné napätie 5–10 V. V tranzistorovom obvode je potom generované striedavé napätie 5–20 kV s frekvenciou 10–40 kHz, ktoré sa privádza na elektródu. Medzi ňou a povrchom vzniká silné elektrické pole. Elektróny urýchlené poľom sa zrážajú s atómami plynu a spôsobujú ich excitáciu a ionizáciu. V miestach s vyššou koncentráciou ionizovaných častíc vzniká prúdový kanál. V jeho blízkosti nastáva značná excitácia atómov plynu. Hneď ako nastane deexcitácia, vyžiari sa viditeľné svetlo.
Ak priložíme ruku na povrch gule, v dôsledku zvýšenej kapacity v mieste dotyku sa ihneď iniciuje prúdový kanál.
Okrem klasického guľovitého tvaru sa vyrábajú aj iné tvary. Plazmové lampy sú bežne dostupné v obchodnej sieti.
Finlandia-talo

Finlandia-talo (doslova "Hala Finlandia") je kongresové a koncertné centrum v Helsinkách od fínskeho architekta Alvara Aalta.
Pôvodne bola Hala Finlandia navrhnutá ako súčasť rozsiahleho architektonického a urbanistického komplexu, nového centra Helsiniek, ktorý sa nerealizoval. Projekt rátal so zastavaním veľkej časti zálivu Toolo s veľkým vejárovitým námestím. Prvý návrh bol vypracovaný v roku 1962. V rokoch 1964 – 1971 bol dopracovaný. Sála bola postavená v rokoch 1967 – 1971. Projekt na kongresové centrum začal v roku 1970, zrealizovaný bol 1973 – 1975
Architektúra.
Finlandia-talo je koncipovaná do mnohostrannej kubickej formy. Výraz je expresívny, monumentálny a strohý. Objem stavby pozostáva zo šikmo zrezanej veže, ktorá vyrastá z mohutnej horizontálnej podnože. Základom mohutne pôsobiacej stavby je železobetónový skelet.Exteriérový obklad je vytvorený z bieleho mramoru.
Interiér.
Vnútorné priestory sú riešené veľmi veľkoryso, s veľkými rozptylovými plochami.Tvar hlavnej sály vychádza z rozvoľnených foriem a akustických požiadaviek. V objekte sa nevyskytuje takmer žiaden pravý uhol, či ucelený tvar.Interiérové obklady sú väčšinou rovnako vytvorené z mramoru.
Aaltov podpis.
Interiér aj exteriér je plný symbolov a typických znakov a motívov Alvara Aalta. Biely mramor, ktorý Aalto použil je má pre neho súvis so stredomorskou architektúrou, ktorú sa snaží preniesť do Fínska.
Kombinácia bieleho a čierneho obkladu v interiéri symbolizuje fínsku zimnú krajinu.
Všetky farby a materiály navrhol v tlmených prírodných odtieňoch. 
Aalto vo fínčine znamená vlna, túto vlnu prepisuje architekt do mnohých prvkov a detailov. 
Každý kus mobiliáru, osvetlenia, či podlahy bol pre Finlandiu špeciálne navrhnutý.
Športovec roka (Slovensko)

Športovec roka je ocenenie udeľované každoročne najlepšiemu športovcovi a najlepšiemu športovému kolektívu Slovenska. Organizátorom ankety je "Klub športových redaktorov Slovenského syndikátu novinárov". Vyhlasovanie výsledkov ankety sa koná každoročne v decembri na slávnostnom galavečere.
Rekordy ankety.
Najviackrát sa na pomyselnom stupni víťazov objavila Martina Moravcová – deväťkrát (6-2-1), osemkrát boli v prvej trojici Michal Martikán (4-2-2) a Peter a Pavol Hochschornerovci (2-4-2). Najčastejšie sa v prvej desiatke umiestil Michal Martikán – 16-krát, z toho 15-krát v nepretržitej sérii. Martina Moravcová bola v top 10 dvanásťkrát, bratia Peter a Pavol Hochschornerovci jedenásťkrát. 
Najsuverénnejšou víťazkou ankety sa stala Martina Moravcová, ktorá vyhrala roku 2001 s náskokom 619 bodov. Najtesnejšie víťazstvo dosiahol v roku 2008 Michal Martikán pred bratmi Hochschornerovcami, keď zvíťazil len o 11 bodov. Medzi kolektívmi boli najsuverénnejšími víťazmi hokejisti Slovenska v roku 2012 (náskok 231 bodov). S najnižším náskokom vyhrali v roku 2013 basketbalistky Good Angels Košice (o 2 body).
Rekordný bodový zisk – 1 308 bodov dosiahol víťaz z roku 2002 Peter Bondra. Naopak, Dominikovi Hrbatému stačilo na titul "Športovec roka 2005" len 682 bodov.
Športové legendy.
Od roku 2010 je súčasťou vyhlasovania výsledkov ankety aj oceňovanie bývalých slovenských športovcov, ktorí preslávili slovenský a česko-slovenský šport na vrcholných svetových a európskych podujatiach.
Športovec roka v Česko-Slovensku.
Anketa o najlepšieho športovca roka v Česko-Slovensku sa vyhlasovala v rokoch 1959 až 1992. Prvým víťazom sa stal vodný slalomár Vladimír Jirásek, posledným Robert Změlík, olympijský víťaz v atletickom desaťboji. Šesť športovcov vyhralo anketu viackrát ako raz, rekordérkou je gymnastická športovkyňa 60. rokov 20. storočia Věra Čáslavská, ktorá triumfovala štyrikrát. Slovenskí športovci sa tešili z víťazstva v ôsmich prípadoch, dva razy boli korunovaní dráhový cyklista Anton Tkáč a chodec Jozef Pribilinec.
V kategórii kolektívov víťazili väčšinou reprezentačné družstvá, súčasťou ktorých boli viacerí Slováci. Jediné čisto slovenské víťazstvo patrilo volejbalistom Červenej hviezdy Bratislava, ktorí vyhrali anketu v roku 1979. 
Viacnásobní víťazi ankety 
Víťazi ankety zo Slovenska
Športovec mesiaca.
Anketa Športovec mesiaca sa vyhlasuje od marca 2015. Víťazstvá v ankete Športovec mesiaca nemajú priamy dopad na umiestnenie v ankete Športovec roka. Športovci si preberajú dielo od poprednej sklárskej výtvarníčky Gordana Glass.